Hans-Peter Hallwachs

Hans-Peter Hallwachs (* 10. Juli 1938 in Jüterbog; † 16. Dezember 2022 in Berlin) weer en düütsch Schauspeler, Synchroon- un Hörspeelspreker.

 Biografie 
De Söhn van een Tierdokter besöch vun 1959 bit 1961 de Schauspeelschool van Fritz Kirchhoff in Berlin. Sien Böhnendebüt geev he as Pater in Max Frisch sien Andorra. Dornah hett he in Bremen, Stuttgart, an de Münchner Kammerspielen, an Bayerischen Staatsschauspiel, an Thalia-Theater Hamborg, un bi de Salzburger Festspielen speelt. 

Siet Ennen 1960er Johren maak he sück ok een Naam as Charakterdorsteller in Filmen un in Fernsehen. He speel u. a. in Volker Schlöndorff sien Drama Mord und Totschlag, in Der Stoff, aus dem die Träume sind (nah Johannes Mario Simmel), in de Erich Kästner-Verfilmung Fabian (in de Titelrull), in Hans-Christoph Blumenberg sien Drama Der Sommer des Samurai, in Oost-West-Drama Vaterland (mit Gerulf Pannach), in Bernhard Sinkel sien Mehrdeler Hemingway (mit Stacy Keach in de Hööftrull), in Margarethe von Trotta ehr Kriegsdrama Rosenstraße, in Peter Schamonis Fernsehportrait Caspar David Friedrich – Grenzen der Zeit, un in Komödien as Didi auf vollen Touren, Otto – Der Außerfriesische un (T)Raumschiff Surprise - Periode 1. 

Ok in Fernsehserien und –regen as Derrick, Tatort, Der große Bellheim, Wolffs Revier, Edel & Starck un Der Alte kann man hüm seen. In de Krimiserien Der Bulle von Tölz un Der Mann ohne Schatten speel he ok Rullen, de fakener vörkemen (Matern bzw. Ikarus).

Ok in Hörspeelprodukschonen speelt he faken mit, u.a as Privatdetektiv John Dalmas in de Raymond-Chandler-Hörspelen Bay City Blues (SWF 1986) un Die Tote im See (SWF 1983), as Kaiser Augustus in Jostein Gaarder sien Weihnachtsgeheimnis (MDR/WDR 1999), as skrupelloser Geschäftsmann Tørk Hviid in Fräulein Smillas Gespür für Schnee (NDR 1995;), as een van de Vertellers in Walter Adler sien upwendig inszeneert Adapschoon van Tad Williams' Otherland (HR 2004-2005) und as Aragorn in Bernd Lau sien Hörspeel-Adapschoon van Herr der Ringe (1991).
Dat Hörbook Die Elfen van Bernhard Hennen wurrd dör Hallwachs sien Stimm to een van de muiste Fantasy-Romans hörverlag.

Dorneben synchroniseer he u. a. Alan Rickman (Quigley, der Australier) un Paul Shenar (Scarface).

 Filmografie (Utwahl) 
 Johr Titel 1967 Mord und Totschlag 1970 Ohrfeigen 1974 Ein ganz perfektes Ehepaar 1977 Halbe-Halbe 1979 Nullpunkt 1980 Fabian 1983 Am Ufer der Dämmerung 1985 Der Unbesiegbare 1986 Der Sommer des Samurai 1986 Fatherlanddt.. Vaterland 1986 Caspar David Friedrich – Grenzen der Zeit 1986 Didi auf vollen Touren 1989 Reise ohne Wiederkehr 1989 Otto – Der Außerfriesische 1991 Der Mann nebenan 1991 Nie im Leben 1996 Der Mann ohne Schatten, Feernsehreeg 1999 Alles Bob! 2001 Feindliche Übernahme - althan.com 2001 So weit die Füße tragen 2002 Detective Lovelorn und die Rache des Pharao 2003 Der Ärgermacher 2003 Rosenstrassedt.: Rosenstraße 2004 (T)Raumschiff Surprise - Periode 1 2008 Hurenkinder, Feernsehn 2010 Liebe und andere Delikatessen, Feernsehn 2008-10 Ihr Auftrag, Pater Castell, Feernsehreeg 2008-14 Mord mit Aussicht, Feernsehreeg 2015 Das goldene Ufer, Feernsehn 1970-2016 Tatort, Feernsehfolgen

 Literatur 
Hermann J. Huber: Langen-Müllers Schauspieler-Lexikon der Gegenwart: Deutschland, Österreich, Schweiz, München-Wien: Langen-Müller 1986.

 Weblenken 

Kategorie:Schauspeler
Kategorie:Synchroonsnacker
Kategorie:Höörspeelspreker
Kategorie:Börger von Düütschland
Kategorie:Mann
Kategorie:Hoochdüütsch
Kategorie:Boren 1938
Kategorie:Storven 2022